תחום השינוע הוא נרחב, עשיר ומורכב ביותר. עם ניסיון של למעלה מ- 50 שנה, אנחנו מתמחים במערכות שינוע חכמות ומקדישים חלק ניכר מפעילותינו לתחום זה.
הניסיון הרב והעשיר שלנו, מאפשר לנו “לתפור” ללקוחות את מערכות השינוע החכמות המדויקות ביותר באמצעות כתיבת תוכנה מותאמת ושימוש בחומרה הנדרשת.
כל לקוח יכול לקבל את המידע הנדרש לו ולשלוט בקו הייצור באמצעות עמדת מחשב, או מסכי מגע בקו הייצור, על גבי המכונה או בכל מקום אחר שיידרש. בנוסף ניתן לקבל גם שרותי גיבוי ושמירת נתונים.
מחסן אוטומטי לגבינות עם תוכנת ניהול מלאי. בפרויקט זה התמודדנו עם הדרישה לקבל גבינות לאחר ייצור על גבי מסוע רשת והצורך למקם אותם על מגשים בעזרת מערך מסועים ורובוטים. ייצרנו “גריפר” ייעודי לגבינות ונתנו פתרון שינוע חכם לשיפור קו ייצור והפיכתו לאוטומטי ללא צורך בעובדי ייצור. בשלב השני המגשים עם הגבינות נכנסים למחסן מבוקר ושני רובוטים ממקמים אותם על גבי מדפים. המערך החכם מספק במקרה הזה את השליטה בכמויות ומעקב אחר זמני ההכנסה והשליפה של כל מגש ומגש.
מהפך בשלט רחוק ללא מגע יד אדם: בפרויקט זה נדרשנו לתת פתרון שינוע חכם המשולב במערכת פיקוד פנאומטי מורכבת. היות שהחומר בחבית המיועדת להיפוך היה חומר מסוכן, נדרשנו למערכת פנאומטית אם פיקוד “אוויר אוויר” מלא. כאשר ההפעלה מתבצעת מרחוק ומבוקרת על ידי מצלמות.
מכונה למיון פרחים אשר נבנתה על ידינו, נדרשה לזהות באמצעות מצלמה את טיב הפרחים, למיין אותם ולספק מסוע עילי בעל תפסניות ייחודיות לגבעולי הפרחים.
מכונה למיון פרי הדר על פי גודל בשיטת גלגול עם סרט נטוי וחלוקה לגדלים בצורה ייחודית המונעת פגיעה בפרי. המסועים בפרויקט ספציפי זה נבנו מנירוסטה (פלדה בלתי מחלידה) אך ניתן לבצע עבודות דומות גם ממגוון חומרי גלם אחרים.